
	PLA DOCENT: LLENGUA ANGLESA 2n Batxillerat

	1. Presentació de la matèria 
La matèria de llengua anglesa té per objectiu reforçar i ampliar els coneixements i les habilitats de l’alumnat en aquesta llengua.

	2. Objectius 
▪ Comprendre textos orals sobre temes quotidians, de rellevància personal o d’interès públic propers a l’experiència de l’alumnat, expressats de manera clara i usant la llengua estàndard. La comprensió́, en aquest nivell, implica entendre i interpretar els textos i extreure’n el sentit general i els detalls més rellevants per satisfer les necessitats comunicatives. 
▪ Expressar oralment textos breus, senzills, estructurats, comprensibles i adequats a la situació́ comunicativa sobre temes quotidians, freqüents i de rellevància per a l’alumnat, per tal de descriure, narrar i informar. 
▪ Prendre la paraula i participar en situacions interactives pedagògicament orientades i desplegar actituds d’escolta activa. 
▪ Utilitzar, de forma guiada, estratègies adequades per iniciar, mantenir i acabar la comunicació, i sol·licitar i formular aclariments i explicacions. 
▪ Comprendre i interpretar el sentit global, l’estructura, la informació més rellevant i la intenció de l’emissor de textos escrits senzills de diferents àmbits que responguin a diferents propòsits de lectura, realitzant les inferències necessàries. 
▪ Organitzar i redactar textos breus, seguint les pautes establertes, sobre assumptes quotidians i propers a la seva experiència amb claredat, coherència, cohesió i adequació a la situació comunicativa proposada fent servir eines analògiques i digitals. 
▪ Aplicar de forma guiada estratègies per planificar, produir i revisar els textos propis. 
▪ Inferir i explicar textos, conceptes i comunicacions breus i senzilles en situacions de diversitat lingüística, social i cultural. 
▪ Desenvolupar i consolidar hàbits d'autoregulació, estudi i treball individual i en equip com a condició necessària per portar a terme de manera satisfactòria les tasques de l'aprenentatge i com a mitjà de desenvolupament personal i relacional. 
▪ Assolir destreses bàsiques en la utilització de les fonts d'informació per adquirir, amb sentit crític, nous coneixements. 
▪ Conèixer, valorar i respectar els aspectes bàsics de la cultura i la història pròpies i dels altres, així com el patrimoni artístic, cultural i gastronòmic.





	3. Competències i continguts del curs 
Cal aprofitar les classes, fer les activitats proposades a casa i estudiar per tal de poder assolir els objectius del curs i desenvolupar les següents competències i sabers: 
3.1. Competències específiques 
Competència 1. Valorar críticament la diversitat lingüística i cultural i adequar-s’hi apartir de la realitat plurilingüe, pluricultural i intercultural, reflexionant sobre lessemblances i diferències entre les seves llengües i les principals varietats dialectals, i compartint les diferents característiques culturals, per afavorir la transferència lingüística, combatre els estereotips i prejudicis lingüístics i valorar aquesta diversitat com a font de riquesa cultural. 
Competència 2. Comprendre i interpretar textos orals i multimodals en llengua estàndard identificant les idees principals i secundàries, i les línies argumentals bàsiques, valorant la fiabilitat de les fonts i fent ús d’estratègies d’inferència i comprovació de significats, per construir coneixement, formar-se opinió i eixamplar críticament les possibilitats de gaudi i lleure. 
Competència 3. Produir textos orals i multimodals amb la coherència, la claredat i el registre adequats, atenent les convencions pròpies dels diferents gèneres discursius,i participar en interaccions orals variades de manera activa i espontània, i amb suficient fluïdesa i precisió, per expressar idees, sentiments i conceptes, construir coneixement i establir vincles personals. 
Competència 4. Comprendre, interpretar i valorar, amb sentit crític i diferents propòsits de lectura, textos escrits i multimodals, reconeixent les idees principals i les línies argumentals, integrant la informació explícita, identificant i inferint la intenció de l’emissor, reflexionant sobre el contingut i la forma i avaluant-ne la qualitat i fiabilitat per tal de construir coneixement i donar resposta a necessitats i interessos comunicatius diversos. 
Competència 5 Produir textos escrits i multimodals amb adequació, coherència, cohesió i correcció, amb regulació dels iguals i autoregulació autònoma, i atenent les convencions pròpies del gènere discursiu triat, per construir coneixement i donar resposta de manera informada, eficaç i creativa a propòsits comunicatius concrets. 
Competència 6. Seleccionar, contrastar i inferir informació procedent de diferents fonts de manera autònoma, avaluant-ne la fiabilitat i la pertinència en funció dels objectius de lectura i evitant els riscos de manipulació i desinformació, i integrar aquesta informació i transformar-la en coneixement per comunicar-la, adoptant un punt de vista crític i personal alhora que respectuós amb la propietat intel·lectual, especialment en el marc de la realització de treballs d’investigació sobre temes del currículum o vinculats a les obres literàries llegides. 
Competència 7. Seleccionar i llegir de manera autònoma obres rellevants de la literatura en llengua estrangera com a font de plaer i coneixement, configurant un itinerari lector que s’enriqueixi progressivament quant a diversitat, complexitat i qualitat de les obres, i compartir experiències lectores per construir la pròpia identitat lectora i gaudir de la dimensió social de la lectura. 
Competència 8. Mediar entre diferents llengües o varietats dialectals, fent servir estratègies i coneixements eficaços orientats a explicar, reformular conceptes i opinions o simplificar missatges de manera autònoma, per transmetre informació de manera eficient, clara i responsable, i crear una atmósfera positiva que faciliti l’entesa. 
Competència 9. Ampliar i usar els repertoris lingüístics personals entre diferents llengües i varietats dialectals, reflexionant de manera crítica sobre el seu funcionament, i fent explícits i compartint les estratègies i els coneixements propis, per millorar la resposta a necessitats comunicatives i per afavorir l’aprenentatge de noves llengües. 
Competència 10. Posar les pràctiques comunicatives al servei de la convivència democràtica, de la resolució dialogada dels conflictes i de la igualtat de drets de totes les persones, utilitzant un llenguatge no discriminatori i refusant els abusos de poder mitjançant la paraula per afavorir un ús eficaç, ètic i democràtic del llenguatge.




	3.2. Competències clau 
Primera. Competència en comunicació lingüística 
Segona. Competència plurilingüe 
Tercera. Competència matemàtica i competència en ciència, tecnologia i enginyeria Quarta. Competència digital 
Cinquena. Competència personal, social i d'aprendre a aprendre 
Sisena. Competència ciutadana 
Setena. Competència emprenedora 
Vuitena Competència en consciència i expressió culturals 
3.3. Sabers del curs 
LES LLENGÜES I ELS SEUS PARLANTS 
- Interès, iniciativa i autonomia en la realització d’intercanvis comunicatius a través de diferents mitjans amb parlants o estudiants de la llengua estrangera per al desenvolupament, la millora de l’aprenentatge i el coneixement cultural dels països on es parla aquesta llengua. COMUNICACIÓ 
- Reflexió sobre els components del fet comunicatiu: grau de formalitat de la situació i caràcter públic o privat; distància social entre els interlocutors; propòsits comunicatius i interpretació d’intencions; canal de comunicació i elements no verbals de la comunicació, en situacions d’aula, socials i acadèmiques. Aplicació de la reflexió en textos orals, escrits i multimodals. 
- Consolidació de l’autoconfiança, la iniciativa i l’assertivitat. Valoració de l’error com a part integrant del procés d’aprenentatge i aplicació d’estratègies per a l’autoreparació i l’autoavaluació com a forma de progressar en l’aprenentatge autònom de la llengua estrangera. EDUCACIÓ LITERÀRIA 
- Implicació en la lectura de manera progressivament autònoma i reflexió sobre els textos llegits i sobre la pròpia pràctica de lectura en llengua estrangera. 
REFLEXIÓ SOBRE LA LLENGUA 
- Desenvolupament dels coneixements, de les destreses i de les actituds que permeten dur a terme autònomament activitats de mediació en situacions informals, semiformals, no formals i formals. 
- Aplicació d’estratègies i tècniques per respondre eficaçment i amb un alt grau d’autonomia, adequació o correcció a una necessitat comunicativa, superant les limitacions derivades del nivell de competència en la llengua estrangera i en les llengües familiars. 
- Argumentació i ús d’estructures morfosintàctiques i de lèxic adequat, tot reflexionant sobre els processos comunicatius implicats en la utilització del metallenguatge específic.





	4. Temporització
Temporització de les diferents situacions d’Aprenentatge 
1r Trimestre 2n Trimestre 3r Trimestre 
	SA1 Connections SA2 Mind and Body
	SA3 A world of 
consumers
SA4 Humanity
	SA5 Appearance
 SA6 Work and study







	5. Metodologia 
Es realitzaran dues hores de classe amb el grup sencer i una de desdoblament per treballar de manera més òptima activitats orals i escrites. 
Cada alumne o alumna haurà de fer una prova oral durant la classe de desdoblament. 
Es faran i es supervisaran tant activitats online com aquelles activitats fetes a la llibreta o al dossier. Requisits mínims per a la presentació de les llibretes o els dossiers: portada, data en anglès, indicació de la unitat, pàgina, número d’exercici, enganxar fotocòpies, llistes de vocabulari i esquemes gramaticals, netedat... L’alumnat ha de tenir els apunts i el material treballat a classe a disposició del professorat quan es requereixi. 
Aquells textos que hagin estat parcialment o totalment copiats de qualsevol font d’informació seran considerats plagi i no seran avaluats. Tampoc seran avaluades les tasques escrites que hagin passat per un traductor. 
Davant la sospita de l’ús d’eines d’Intel·ligència Artificial generativa el professor podrà demanar repetir l’activitat en la seva presència fora de l’horari de classe. 
Totes les activitats com, per exemple, les activitats de la llibreta o el dossier, o les activitats online, s'hauran de presentar en els terminis que indiqui el professorat. Les activitats presentades fora de termini no seran avaluades.

	6. Materials i Recursos 
Per al desenvolupament de la matèria, l’alumne disposa del següent material: 
- KEY TO BTX 2. 2nd Edition (student’s book). Ed. Oxford. No es pot escriure al student’s book. 
- Material escolar bàsic (estoig, llibreta) 
- Diapositives de classe, que es penjaran al Classroom de la matèria. 
- Si el/la docent ho autoritza, els portàtils facilitats pel Departament d’Educació i Formació Professional.





	7. Avaluació 
L’avaluació serà continuada i amb observació sistemàtica del procés d’ensenyament-aprenentatge. L’avaluació del progrés de cada alumne se centrarà en l’assoliment tant dels sabers com de les competències. Aquesta avaluació es pot realitzar a partir de proves competencials orals i escrites, activitats fetes a classe i a casa, activitats online a través del Classroom i del workbook, treballs col·laboratius i exposicions orals, entre d’altres. 
La nota trimestral s’obté de la següent manera:

	70% - Proves competencials – Proves orals i escrites d’assoliment de sabers i competències. (35% proves de les unitats + 35% prova trimestral) 
20% - Activitats i exercicis – Activitats fetes a classe i a casa, activitats online a través del Classroom i del workbook, role-plays, proves orals, etc. 
10% - Competències clau – Responsabilitat, perseverança, esforç personal, interès per aprendre, i respecte per les persones i l’entorn. 
Es farà una prova escrita de les unitats o situacions d’aprenentatge del llibre. Serà 1 prova escrita i una prova oral com a mínim per trimestre. L’alumne o alumna ha de realitzar totes les parts de les proves competencials, i cal tenir en compte que a l’expressió escrita ha d’arribar a un assoliment mínim del 30% per poder aprovar la totalitat de les proves. 
Les proves de les unitats comptaran un 35% de la nota i l’examen trimestral un 35%. La nota de l’examen trimestral es calcularà de la següent manera: 30% Listening + 30% Reading + 40% writing. 
La mitjana dels exàmens ha de ser de 4, com a mínim, per aprovar. Tant en els exàmens finals com en els extraordinaris, per poder aprovar l’examen, l’apartat de writing ha de tenir una puntuació mínima de 4. 
La mitjana de les proves ha de ser de 4 com a mínim per aprovar. S’haurà d’aprovar dues de les tres avaluacions, essent obligatori aprovar-ne l’última. En cas de no aprovar l’última avaluació, l’alumnat haurà de presentar-se a una prova de recuperació a final de curs. 
L’assistència a classe i la puntualitat són obligatòries i indispensables per aprovar. Les faltes d’assistència afecten negativament a la nota. 
L’alumne o alumna que falti el dia de realització d’una prova perdrà el dret a fer-la si la falta no està degudament justificada. 
Cal fer sempre les tasques proposades i dedicar una estona al repàs de la matèria cada dia.

